เอกสารแนบ 5 : รายงานคณะกรรมการชุดย่อย

รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของ บริษัท ไดนาสตี้ เซรามิค จำกัด(มหาชน) ประกอบด้วยกรรมการบริษัท
จำนวน 4 ท่าน ซึ่งทุกท่านเป็นกรรมการอิสระ และเป็นผู้ทรงคุณวุฒิ
มีความรู้และประสบการณ์ในการดำเนินธุรกิจ ได้แก่ พลเอกยุทธศักดิ์ ศศิประภา
เป็นประธานกรรมการตรวจสอบ นายโยธิน จ๋วงพานิช เป็นกรรมการตรวจสอบ
และเป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน
นายสุรศักดิ์ โกสิยะจินดา และ นายผจญ ขจิตสาร เป็นกรรมการตรวจสอบ

คณะกรรมการตรวจสอบได้ปฏิบัติหน้าที่ตามความรับผิดชอบที่ได้รับมอบหมายจากคณะกรรมการบริษัทและกฎบัตรของคณะกรรมการตรวจสอบที่กำหนดไว้
โดยในปี 2558 คณะกรรมการตรวจสอบมีการประชุมรวม 4 ครั้ง
กรรมการตรวจสอบทุกท่านได้เข้าร่วมประชุมครบทุกครั้ง โดยได้เชิญฝ่ายบริหาร ผู้สอบบัญชี
ฝ่ายตรวจสอบภายใน รวมทั้ง คณะกรรมการบริหารความเสี่ยงและความต่อเนื่องทางธุรกิจ
เข้าร่วมประชุมด้วยตามความเหมาะสม ทั้งนี้ได้มีการประชุมร่วมกับผู้สอบบัญชีโดยไม่มีฝ่ายจัดการ
ซึ่งผู้สอบบัญชีมีความเห็นว่าได้รับความร่วมมือเป็นอย่างดี
และได้สรุปรายงานผลการปฏิบัติงานที่เป็นสาระสำคัญสรุปได้ ดังนี้

1.  การสอบทานรายงานทางการเงิน

คณะกรรมการตรวจสอบได้สอบทานงบการเงินรายไตรมาส และงบการเงินประจำปี
รวมทั้งงบการเงินรวมของบริษัทฯและบริษัทย่อย ร่วมกับผู้สอบบัญชี ผู้อำนวยการฝ่ายบัญชี
ผู้อำนวยการฝ่ายระบบงานและตรวจสอบภายใน และฝ่ายจัดการอื่นที่เกี่ยวข้อง
โดยพิจารณาในประเด็นสำคัญพร้อมให้คำแนะนำ
รวมทั้งได้ซักถามและได้รับคำชี้แจงเป็นที่พอใจในรายการที่เป็นสาระสำคัญ เช่น
การตรวจสอบสินค้าของสาขาทั่วประเทศ , การป้องกันการทุจริต เป็นต้น
เพื่อให้มั่นใจว่ากระบวนการจัดทำงบการเงินของบริษัทฯ มีความถูกต้องเชื่อถือได้
ทั้งมีการเปิดเผยข้อมูลที่สำคัญอย่างเพียงพอและทันเวลาต่อผู้ใช้งบการเงินสอดคล้องกับกฎหมายและประกาศที่เกี่ยวข้อง
กฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ทั้งเป็นไปตามมาตรฐานการบัญชีที่รับรองทั่วไป และถือปฏิบัติโดยสม่ำเสมอ

2.  การสอบทานการบริหารความเสี่ยง

คณะกรรมการตรวจสอบได้พิจารณานโยบายบริหารความเสี่ยงของคณะกรรมการบริหารความเสี่ยง
แผนงานและแนวทางการบริหารจัดการความเสี่ยง
นอกจากนี้ยังได้สอบทานการบริหารจัดการความเสี่ยงอันเกิดจากภาวะภายในและภายนอกองค์กร
โดยมีการประชุมร่วมกับฝ่ายจัดการของบริษัท
รวมทั้งพิจารณาถึงสาเหตุแห่งความเสี่ยงและแนวทางการแก้ไข พร้อมทั้งข้อเสนอแนะ
เพื่อนำไปปรับปรุงให้ดียิ่งขึ้น

3.  สอบทานระบบการควบคุมภายใน

คณะกรรมการตรวจสอบได้สอบทานความเพียงพอของระบบการควบคุมภายในของบริษัทฯและบริษัทย่อย
เพื่อประเมินความเพียงพอ เหมาะสม และความมีประสิทธิภาพของระบบการควบคุมภายใน
การดำเนินงานของฝ่ายบริหารที่สอดคล้องกับนโยบาย และอำนาจอนุมัติที่กำหนดไว้
ทั้งนี้คณะกรรมการตรวจสอบไม่พบจุดอ่อนหรือข้อบกพร่องอันเป็นนัยสำคัญ
ซึ่งสอดคล้องกับการประเมินของผู้สอบบัญชีที่ไม่ได้ตั้งข้อสังเกตในระบบการควบคุมภายในของบริษัท

  4. การกำกับดูแลงานตรวจสอบภายใน

คณะกรรมการตรวจสอบได้พิจารณาความเป็นอิสระของฝ่ายตรวจสอบภายใน ขอบเขตการปฏิบัติงาน
แผนการตรวจสอบประจำปี พิจารณารายงานผลการตรวจสอบ
การติดตามผลการแก้ไขตามรายงานการตรวจสอบ
ให้คำแนะนำในการพัฒนาปรับปรุงการปฏิบัติงานตรวจสอบให้มีประสิทธิภาพ

5. รายการเกี่ยวโยงหรือรายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณาและให้ความเห็นเกี่ยวกับรายการเกี่ยวโยงกัน
หรือรายการที่อาจมีความขัดแย้งทางผลประโยชน์ของบริษัทฯและบริษัทย่อย เป็นประจำทุกไตรมาส
โดยยึดหลักความระมัดระวัง ความสมเหตุสมผล และคำนึงถึงประโยชน์ของผู้มีส่วนได้เสียของบริษัท
รวมทั้งการเปิดเผยข้อมูลอย่างเพียงพอ ตามเงื่อนไขที่ตลาดหลักทรัพย์แห่งประเทศไทยกำหนด
ซึ่งได้เปิดเผยรายการดังกล่าวไว้ในหมายเหตุประกอบงบการเงินไว้อย่างเพียงพอแล้ว

6. ส่งเสริมให้มีการกำกับดูแลกิจการที่ดี

คณะกรรมการตรวจสอบได้สอบทานให้บริษัทฯ
มีการบริหารจัดการตามหลักการของการกำกับดูแลกิจการที่ดี เพื่อให้การปฏิบัติงานมีความโปร่งใส
และเป็นธรรม พร้อมทั้งสนับสนุนและส่งเสริมให้ดำเนินงานตามแนวนโยบายการต่อต้านคอร์รัปชั่น
ซึ่งในปี 2558 บริษัทฯได้ผ่านการขอรับประกาศนียบัตรรับรองฐานะสมาชิกแนวร่วมปฏิบัติฯ
(Certification) ตามโครงการต่อต้านทุจริตคอร์รัปชั่น จาก
สมาคมส่งเสริมสถาบันกรรมการบริษัทไทย (Thai Institute of Directors : IOD) แล้ว
อีกทั้งยังส่งเสริมให้มีช่องทางการร้องเรียนที่ไม่ปฏิบัติตามกฎหมาย
ระเบียบข้อบังคับและจรรยาบรรณของบริษัท (Whistle Blower Policy)
เพื่อสร้างความเชื่อมั่นและเชื่อถือได้ให้แก่ผู้มีส่วนได้เสีย

7. พิจารณาเสนอแต่งตั้งผู้สอบบัญชีและกำหนดค่าตอบแทนประจำปี 2559

คณะกรรมการตรวจสอบได้พิจารณาผลการปฏิบัติงานความเป็นอิสระและคุณสมบัติของผู้สอบบัญชีแล้ว
เห็นว่ามีความเหมาะสม จึงเห็นควรเสนอ บริษัท แกรนท์ธอนตัน จำกัด
เป็นผู้สอบบัญชีของบริษัทและบริษัทย่อย ประจำปี 2559 ต่อไปอีกหนึ่งปี
และนำเสนอคณะกรรมการบริษัทฯ
เพื่อพิจารณาให้ความเห็นชอบและขออนุมัติต่อที่ประชุมสามัญผู้ถือหุ้นต่อไป

ในรอบปีที่ผ่านมา คณะกรรมการตรวจสอบมีความเห็นว่า
บริษัทฯจัดให้มีระบบการควบคุมภายในที่โปร่งใส ครอบคลุมการปฏิบัติงานที่มีความเสี่ยง
ที่ช่วยให้เกิดความมั่นใจว่าการปฏิบัติงานของบริษัทฯ ดำเนินงานโดยมีระบบการกำกับดูแลกิจการที่ดี
มีระบบบัญชีและรายงานทางการเงินมีความถูกต้องเชื่อถือได้ รวมทั้งได้ปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัทฯ

  ในนามคณะกรรมการตรวจสอบ

  ของบริษัท ไดนาสตี้ เซรามิค จำกัด(มหาชน)

  พลเอก

  (ยุทธศักดิ์ ศศิประภา)

ประธานคณะกรรมการตรวจสอบ วันที่ 17 กุมภาพันธ์ 2559

รายงานคณะกรรมการบริหารและกำกับดูแลกิจการ

เรียน ท่านผู้ถือหุ้น

คณะกรรมการบริหารและกำกับดูแลกิจการได้รับมอบหมายจากคณะกรรมการบริษัทให้มีหน้าที่รับผิดชอบด้านการกำกับดูแลกิจการของบริษัทตามหลักการกำกับดูแลกิจการที่ดีเพื่อให้สอดคล้องกับ
หลักการกำกับดูแลกิจการที่ดี ซึ่งได้ถือปฏิบัติอย่างต่อเนื่องคงไว้เป็นวัฒนธรรมขององค์กร

ในรอบปี 2558 คณะกรรมการบริหารและกำกับดูแลกิจการได้มีการประชุมรวม 2 ครั้ง
เพื่อดำเนินงานตามบทบาทหน้าที่ และรายงานต่อคณะกรรมการบริษัทอย่างสม่ำเสมอ โดยสรุปดังนี้

1.
กำหนดหลักเกณฑ์การเปิดโอกาสให้ผู้ถือหุ้นเสนอระเบียบวาระและเลือกตั้งกรรมการเป็นการล่วงหน้า
ในการประชุมผู้ถือหุ้นสามัญประจำปี 2559

2. สนับสนุนและส่งเสริมให้ดำเนินงานตามแนวนโยบายการต่อต้านคอร์รัปชั่น
อีกทั้งยังมีการจัดกิจกรรมเพื่อการสื่อสารให้พนักงานในทุกระดับรับทราบและมีความเข้าใจในจรรยาบรรณของบริษัท
โดยเฉพาะในเรื่องการต่อต้านคอร์รัปชั่น

ซึ่งในปี 2558 บริษัทฯได้ผ่านการขอรับประกาศนียบัตรรับรองฐานะสมาชิกแนวร่วมปฏิบัติฯ
(Certification) ตามโครงการต่อต้านทุจริตคอร์รัปชั่น จาก
สมาคมส่งเสริมสถาบันกรรมการบริษัทไทย (Thai Institute of Directors : IOD) แล้ว

3. ทบทวน วิสัยทัศน์ พันธกิจ และค่านิยมขององค์กร เพื่อเสนอต่อคณะกรรมการบริษัท
ให้เป็นปัจจุบันและสอดคล้องต่อการดำเนินงาน

4. ดูแลและส่งเสริมให้คณะกรรมการบริษัทและคณะกรรมการชุดย่อยทุกคณะมีการประเมินตนเอง
ตามแบบประเมินตนเอง เรื่อง การปฏิบัติตามหลักการกำกับดูแลกิจการที่ดี (Corporate
Governance Self Assessment)

5.
ดูแลการปฏิบัติตามแนวนโยบายและแผนงานการดำเนินกิจกรรมด้านความรับผิดชอบต่อสังคมและสิ่งแวดล้อม

ในการประเมินคุณภาพการจัดประชุมสามัญผู้ถือหุ้นประจำปีของบริษัทจดทะเบียน ประจำปี 2558
ซึ่งจัดโดยสมาคมส่งเสริมผู้ลงทุนไทย (Thai Investors Association : TIA)
บริษัทได้รับผลคะแนนประเมินเต็ม 100% ต่อเนื่องนับเป็นปีที่สอง

(นายรุ่งโรจน์ แสงศาสตรา)

ประธานคณะกรรมการบริหารและกำกับดูแลกิจการ

รายงานคณะกรรมการบริหารความเสี่ยงและความต่อเนื่องทางธุรกิจ

เรียน ท่านผู้ถือหุ้น

บริษัทฯ ตระหนักถึงความสำคัญของการบริหารความเสี่ยงและความต่อเนื่องทางธุรกิจ จึงได้

แต่งตั้งคณะกรรมการบริหารความเสี่ยงและความต่อเนื่องทางธุรกิจ โดยมีบทบาท
หน้าที่กำกับดูแลเพื่อให้มั่นใจว่าบริษัทฯ มีการบริหารความเสี่ยงอย่างครบถ้วนในทุกๆ กิจกรรมหลัก
โดยมีการพิจารณาความเสี่ยงที่เกี่ยวข้องกัน
รวมทั้งมีการพิจารณากำหนดแผนงานเพื่อลดหรือรองรับผลกระทบจากความเสี่ยงที่เชื่อมโยงกันของธุรกิจ
เพื่อให้มั่นใจว่าการบริหารความเสี่ยงของบริษัทฯ
มีการดำเนินการอย่างมีประสิทธิผลและต่อเนื่องเป็นกิจการที่มีความยั่งยืน

ในรอบปี 2558 ทางทีมงานชุดย่อยมีการประชุมปรึกษาร่วมกันรวม 4 ครั้ง
อีกทั้งยังมีการประชุมร่วมกับฝ่ายบริหาร ผู้ตรวจสอบภายใน
รวมทั้งมีการประชุมร่วมกับคณะกรรมการตรวจสอบรวม 1 ครั้ง สรุปสาระสำคัญในการปฏิบัติหน้าที่ได้
ดังนี้

-   ทบทวนประสิทธิภาพของระบบการจัดการความเสี่ยงขององค์กรภายในกลุ่มบริษัทฯ
    ให้เป็นมาตรฐานเดียวกัน
    เพื่อให้มั่นใจได้ว่าสามารถระบุปัจจัยความเสี่ยงที่สำคัญได้อย่างครบถ้วน
    ทั้งภายในและภายนอกองค์กร และมีกระบวนการจัดการความเสี่ยงที่มีประสิทธิภาพ
    รวมทั้งการกำหนดและปรับปรุงนโยบายของกลุ่มบริษัทฯ ให้ทันต่อสถานการณ์อย่างเหมาะสม

-   ร่วมเสนอแนะแนวทางการบริหารจัดการกับคณะกรรมการตรวจสอบ
    โดยจะให้ข้อมูลเกี่ยวกับความเสี่ยงและการควบคุมภายในที่อาจจะมีผลกระทบกับธุรกิจของบริษัทฯ

-   ติดตามการดำเนินงานตามแผนงานบริหารความเสี่ยงของหน่วยงานต่างๆ ในส่วน

  - ความเสี่ยงด้านสุขภาพ ความปลอดภัยจากการทำงาน และสิ่งแวดล้อม

  - ความเสี่ยงด้านต้นทุนการผลิต

  - ความเสี่ยงจากเหตุการณ์รุนแรง

  - ความเสี่ยงจากการดำเนินงาน

-   สนับสนุนและสร้างวัฒนธรรมการบริหารความเสี่ยงให้เกิดขึ้นในองค์กร
    เพื่อให้พนักงานทุกระดับมีส่วนร่วมในการบริหารจัดการ
    ความเสี่ยงที่เกี่ยวข้องกับส่วนงานที่ตนเองรับผิดชอบ

คณะกรรมการบริหารความเสี่ยงและความต่อเนื่องทางธุรกิจ ได้พิจารณาแล้ว เห็นว่าบริษัท
ได้จัดทำแผนการบริหารความเสี่ยงและดำเนินนโยบายดังกล่าว อย่างต่อเนื่องและมีประสิทธิภาพ
โดยสอดรับกับการกำกับดูแลกิจการที่ดี รวมถึงการควบคุมภายในที่เพียงพอและเหมาะสมกับธุรกิจ
การดำเนินตามนโยบายบรรษัทภิบาลที่ดีและการปฏิบัติตามกฎหมายและระเบียบ ข้อ บังคับ
ที่เกี่ยวข้อง

  (นายสัญชัย เจนจรัตน์)

ประธานคณะกรรมการบริหารความเสี่ยงและความต่อเนื่องทางธุรกิจ

รายงานคณะกรรมการสรรหาและพิจารณาผลตอบแทน

เรียน ท่านผู้ถือหุ้น

ในปี 2558 คณะกรรมการสรรหาและกำหนดค่าตอบแทน ประกอบด้วย นายรุ่งโรจน์ แสงศาสตรา
เป็นประธาน นายสัญชัย เจนจรัตน์ นายมนต์รัก แสงศาสตรา และ นายมารุต แสงศาสตรา
เป็นกรรมการ โดยมี นางสาวสุภาภรณ์ มีเภตรา เป็นเลขานุการ ได้จัดให้มีการประชุมรวม 2 ครั้ง
และกรรมการทุกท่านเข้าร่วมประชุมครบทุกครั้ง เพื่อพิจารณาในเรื่องต่างๆ
ซึ่งคณะกรรมการสรรหาและกำหนดค่าตอบแทน ได้รายงานผลการประชุมพร้อมความเห็น
และข้อเสนอแนะให้คณะกรรมการบริษัทเพื่อพิจารณาอย่างสม่ำเสมอ
โดยมีเรื่องสำคัญที่พิจารณาสรุปได้ดังนี้

-   พิจารณาบุคคลที่มีคุณสมบัติเหมาะสมเป็นกรรมการของบริษัทฯ
    เพื่อทดแทนกรรมการที่ครบกำหนดออกจากตำแหน่งตามวาระ

ในปี 2559 มีกรรมการที่ครบกำหนดออกจากตำแหน่งตามวาระ จำนวน 4 ท่าน ได้แก่ นายรุ่งโรจน์
แสงศาสตรา นายสุรศักดิ์ โกสิยะจินดา นายสุวิทย์ สมานพันธ์ชัย และ นางสาวคัทลียา แสงศาสตรา
คณะกรรมการสรรหาและกำหนดค่าตอบแทน (ไม่รวม นายรุ่งโรจน์ แสงศาสตรา
ซึ่งมีส่วนได้เสียในวาระการพิจารณาครั้งนี้)
ได้พิจารณาเห็นว่ากรรมการที่ครบกำหนดออกจากตำแหน่งตามวาระทั้ง 4 ท่านข้างต้น
มีคุณสมบัติครบถ้วนตามที่ พ.ร.บ.บริษัทมหาชนฯ กำหนด และเป็นบุคคลผู้ทรงคุณวุฒิ มีความรู้
ความสามารถ มีประสบการณ์ที่เป็นประโยชน์ต่อการดำเนินธุรกิจของบริษัทฯ มีวิสัยทัศน์ที่กว้างไกล
ปฏิบัติงานในฐานะกรรมการที่ผ่านมาได้เป็นอย่างดี มีประวัติการเข้าร่วมประชุมที่ดี
รวมถึงมีส่วนร่วมในการแสดงความเห็นที่เป็นประโยชน์ในที่ประชุม
เพื่อนำเสนอให้ที่ประชุมคณะกรรมการบริษัทพิจารณาอนุมัติ
ก่อนนำเสนอให้ที่ประชุมผู้ถือหุ้นพิจารณาอนุมัติต่อไป
ทั้งนี้เพื่อเป็นการส่งเสริมและสนับสนุนนโยบายการกำกับดูแลที่ดีของบริษัทฯซึ่งเปิดโอกาสให้ผู้ถือหุ้นส่วนน้อยเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการผ่านช่องทางโดยตรงกับเลขานุการบริษัทหรือหน่วยงานนักลงทุนสัมพันธ์
หรือผ่านทางเว็บไซต์บริษัทฯ ระหว่างวันที่ 1 ตุลาคม 2558 จนถึงวันที่ 31 ธันวาคม 2558
แต่ไม่มีผู้ถือหุ้นท่านใดเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการมายังบริษัทฯ

-   กำหนดค่าตอบแทนกรรมการและอนุกรรมการต่างๆ

คณะกรรมการสรรหาและกำหนดค่าตอบแทน
ได้พิจารณาค่าตอบแทนคณะกรรมการและคณะอนุกรรมการ ได้แก่ เบี้ยประชุม ,
โบนัส/บำเหน็จกรรมการ โดยกลั่นกรองอย่างละเอียดถึงความเหมาะสม ความรับผิดชอบ ความรู้
ความสามารถและประสบการณ์ของกรรมการ ผลประกอบการและขนาดธุรกิจของบริษัท
เทียบเคียงได้กับอุตสาหกรรมลักษณะเดียวกัน
และเพียงพอที่จะรักษากรรมการที่มีคุณสมบัติที่ต้องการไว้ได้
โดยได้รับความเห็นชอบจากที่ประชุมคณะกรรมการบริษัท
เพื่อนำเสนอให้ที่ประชุมผู้ถือหุ้นพิจารณาอนุมัติต่อไป

-   กำหนดอัตราการขึ้นเงินเดือน และโบนัส

คณะกรรมการสรรหาและกำหนดค่าตอบแทน
ได้พิจารณาหลักเกณฑ์ในการกำหนดอัตราการขึ้นเงินเดือนประจำปี 2559 กำหนดโบนัส ประจำปี
2558 และนโยบายการจ่ายโบนัส ประจำปี 2558
ร่วมกับฝ่ายทรัพยากรบุคคลและคณะกรรมการบริหารให้อยู่ในอัตราที่เหมาะสมและสอดคล้องกับผลการดำเนินงานของบริษัท

-   การประเมินผลการปฏิบัติงานของคณะกรรมการ

จัดให้มีการประเมินตนเองของคณะกรรมการบริษัทและคณะกรรมการชุดย่อยโดยรวม(ทั้งคณะ)และรายบุคคล
เป็นประจำทุกปี โดยมีการรายงานให้คณะกรรมการบริษัทรับทราบ
เพื่อนำผลการประเมินมาปรับปรุงการดำเนินงานให้ประสิทธิภาพ และบรรลุวัตถุประสงค์ของบริษัทฯ

คณะกรรมการสรรหาและกำหนดค่าตอบแทน
ได้ปฏิบัติงานที่ได้รับมอบหมายจากคณะกรรมการบริษัทอย่างเต็มความสามารถด้วยความระมัดระวัง
รอบคอบ โปร่งใสและเป็นอิสระ ตลอดจนได้ให้ความเห็นอย่างตรงไปตรงมา
เพื่อประโยชน์สูงสุดของผู้ถือหุ้นและผู้มีส่วนได้เสียทุกฝ่าย
และมีความมุ่งมั่นที่จะปฏิบัติงานโดยใช้หลักความเสมอภาคยุติธรรม และโปร่งใส
เพื่อให้สอดคล้องกับหลักการกำกับดูแลกิจการที่ดีตามที่ตลาดหลักทรัพย์แห่งประเทศไทยกำหนดและให้เป็นที่ยอมรับในระดับสากลต่อไป

(นายรุ่งโรจน์ แสงศาสตรา)

ประธานคณะกรรมการสรรหาและกำหนดค่าตอบแทน

รายงานความรับผิดชอบของคณะกรรมการ

ต่อรายงานทางการเงิน

คณะกรรมการบริษัท
เป็นผู้รับผิดชอบต่องบการเงินเฉพาะกิจการและงบการเงินรวมของบริษัทและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
ซึ่งงบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ ใช้ดุลยพินิจอย่างระมัดระวัง
และประมาณการที่สมเหตุสมผลในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
เพื่อให้สามารถสะท้อนฐานะการเงิน ผลการดำเนินงาน และกระแสเงินสดได้อย่างถูกต้อง โปร่งใส
เป็นประโยชน์ต่อผู้ถือหุ้นและนักลงทุนทั่วไป

คณะกรรมการบริษัท
ได้จัดให้มีระบบบริหารความเสี่ยงและระบบควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้องครบถ้วน
และเพียงพอที่จะรักษาไว้ซึ่งทรัพย์สิน ตลอดจนเพื่อไม่ให้เกิดการทุจริต
หรือการดำเนินการที่ผิดปกติอย่างมีสาระสำคัญ

ทั้งนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระทั้งสิ้นเป็นผู้ดูแลรับผิดชอบการสอบทานนโยบายการบัญชี
และรับผิดชอบเกี่ยวกับคุณภาพของรายงานทางการเงิน การสอบทานระบบการควบคุมภายใน
การตรวจสอบภายใน และระบบการบริหารความเสี่ยง
ตลอดจนพิจารณาการเปิดเผยข้อมูลรายการเกี่ยวโยงระหว่างกันอย่างครบถ้วนเพียงพอ
และเหมาะสม
โดยความเห็นของคณะกรรมการตรวจสอบปรากฏอยู่ในรายงานจากคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัท สำหรับปีสิ้นสุดวันที่ 31 ธันวาคม 2558
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินรวมของบริษัทและบริษัทย่อย

(นายรุ่งโรจน์ แสงศาสตรา)

ประธานคณะกรรมการบริษัท

เอกสารแนบ 6 : ข้อมูลอื่นๆ

-   สรุปการเปิดเผยข้อมูลผ่านระบบของตลาดหลักทรัพย์แห่งประเทศไทย ในปี 2558

  --------- ------------- -----------------------------------------------------
  รายการที่   วัน / เวลา     หัวข้อเรื่อง

  1         05/01/2558    แจ้งเปิดเผยรายงานการประชุมวิสามัญประจำปีผู้ถือหุ้น ครั้งที่ 1/2557
            13:27:00      

  2         05/01/2558    แจ้งเปิดเผยรายงานการประชุมวิสามัญผู้ถือหุ้น ครั้งที่ 1/2557
            17:02:00      

  3         12/01/2558    แจ้งผลการเสนอวาระการประชุมสามัญผู้ถือหุ้นประจำปี 2558
            17:02:00      และเสนอชื่อบุคคลเพื่อเข้ารับการเลือกตั้งเป็นกรรมการ

  4         27/01/2558    สรุปผลการดำเนินงานของบจ.และรวมของบริษัทย่อย ประจำปี (F45-3)
            17:01:00      

  5         27/01/2558    งบการเงินรายปี 2557 (ก่อนตรวจสอบ)
            17:02:00      

  6         27/01/2558    ชี้แจงผลการดำเนินงานและนำส่งงบการเงินปี 2557 (ก่อนตรวจสอบ)
            17:03:00      

  7         27/01/2558    แจ้งมติสำคัญของที่ประชุมคณะกรรมการบริษัทฯครั้งที่ 1/2558
            17:04:00      และจ่ายเงินปันผลประจำปี 2557

  8         17/02/2558    งบการเงินรายปี 2557 (ตรวจสอบ)
            17:13:00      

  9         17/02/2558    สรุปผลการดำเนินงานของบจ.และรวมของบริษัทย่อย ประจำปี (F45-3)
            17:13:00      

  10        17/02/2558    แจ้งมติคณะกรรมการบริษัทฯ ครั้งที่ 2/2558 ,
            17:22:00      กำหนดการประชุมสามัญผู้ถือหุ้นประจำปี 2558(ครั้งที่ 1/2558)

  11        18/02/2558    แจ้งมติคณะกรรมการบริษัทฯ ครั้งที่ 2/2558 ,
            17:31:00      กำหนดการประชุมสามัญผู้ถือหุ้นประจำปี 2558 (ครั้งที่ 1/2558)
                          (เพิ่มเติมข้อมูล)

  12        20/03/2558    การเผยแพร่หนังสือเชิญประชุมสามัญผู้ถือหุ้นประจำปี 2558 (ครั้งที่
            13:13:00      1/2558) บนเว็บไซต์ของบริษัทฯ

  13        21/04/2558    แจ้งมติสำคัญของที่ประชุมคณะกรรมการบริษัทฯครั้งที่ 3/2558
            18:33:00      ประกาศจ่ายหุ้นปันผล การเพิ่มทุน และ
                          กำหนดวันประชุมวิสามัญผู้ถือหุ้นครั้งที่ 1/2558

  14        21/04/2558    ชี้แจงผลการดำเนินงานและนำส่งงบการเงินไตรมาส 1/2558
            18:34:00      (ก่อนสอบทาน)

  15        21/04/2558    งบการเงินไตรมาสที่ 1/2558 (ก่อนสอบทาน)
            18:35:00      

  16        21/04/2558    สรุปผลการดำเนินงานของบจ.และรวมของบริษัทย่อย ไตรมาสที่ 1
            18:35:00      (F45-3)

  17        21/04/2558    แบบแจ้งรายชื่อและขอบเขตการดำเนินงานของคณะกรรมการตรวจสอบ
            18:36:00      (F24-1)

  18        21/04/2558    แจ้งมติที่ประชุมสามัญผู้ถือหุ้นประจำปี 2558 (ครั้งที่ 1/2558)
            20:01:00      

  19        22/04/2558    ประกาศจ่ายหุ้นปันผล การเพิ่มทุน และ
            8:50:00       กำหนดวันประชุมวิสามัญผู้ถือหุ้นครั้งที่ 1/2558(แก้ไข Template)

  20        30/04/2558    แจ้งเปิดเผยรายงานการประชุมสามัญประจำปีผู้ถือหุ้น ครั้งที่ 1/2558
            8:26:00       

  21        08/05/2558    การเผยแพร่หนังสือเชิญประชุมวิสามัญผู้ถือหุ้น ครั้งที่ 1/2558
            12:38:00      บนเว็บไซต์ของบริษัทฯ

  22        13/05/2558    สรุปผลการดำเนินงานของบจ.และรวมของบริษัทย่อย ไตรมาสที่ 1
            12:31:00      (F45-3)

  23        13/05/2558    งบการเงินไตรมาสที่ 1/2558
            12:32:00      

  24        02/06/2558    แจ้งมติที่ประชุมวิสามัญผู้ถือหุ้นครั้งที่ 1/2558
            17:02:00      

  25        10/06/2558    การจดทะเบียนเพิ่มทุนต่อกระทรวงพาณิชย์
            12:33:00      

  26        11/06/2558    แจ้งเปิดเผยรายงานการประชุมวิสามัญผู้ถือหุ้น ครั้งที่ 1/2558
            8:20:00       

  27        12/06/2558    แบบรายงานผลการขายหลักทรัพย์ต่อตลาดหลักทรัพย์ (F53-5)
            17:00:00      

  28        16/06/2558    หุ้นเพิ่มทุนของ DCC เริ่มซื้อขายวันที่ 17 มิถุนายน 2558
            8:39:00       

  29        28/07/2558    ชี้แจงผลการดำเนินงานและนำส่งงบการเงินไตรมาส 2/2558
            17:28:00      (ก่อนสอบทาน)

  30        28/07/2558    สรุปผลการดำเนินงานของบจ.และรวมของบริษัทย่อย ไตรมาสที่ 2
            17:31:00      (F45-3)

  31        28/07/2558    งบการเงินไตรมาสที่ 2/2558 (ก่อนสอบทาน)
            17:33:00      

  32        28/07/2558    แจ้งมติสำคัญของที่ประชุมคณะกรรมการบริษัทฯครั้งที่ 4/2558
            17:36:00      และประกาศจ่ายเงินปันผล

  33        13/08/2558    สรุปผลการดำเนินงานของบจ.และรวมของบริษัทย่อย ไตรมาสที่ 2/2558
            17:03:00      (F45-3)

  34        13/08/2558    คำอธิบายและวิเคราะห์ของฝ่ายจัดการ ไตรมาสที่ 2 สิ้นสุดวันที่ 30
            17:25:00      มิ.ย. 2558

  35        13/08/2558    งบการเงินไตรมาสที่ 2/2558 (สอบทาน)
            17:29:00      

  36        30/09/2558    ขอเชิญผู้ถือหุ้นเสนอระเบียบวาระ AGM ประจำปี 2559
            12:30:00      ล่วงหน้าและเสนอชื่อบุคคลเพื่อเข้ารับการเลือกตั้งเป็นกรรมการบริษัทฯ

  37        26/10/2558    ชี้แจงผลการดำเนินงานและนำส่งงบการเงินไตรมาส 3/2558
            17:00:00      (ก่อนสอบทาน)

  38        26/10/2558    สรุปผลการดำเนินงานของบจ.และรวมของบริษัทย่อย ไตรมาสที่ 3
            17:01:00      (F45-3)

  39        26/10/2558    งบการเงินไตรมาสที่ 3/2558
            17:01:00      

  40        26/10/2558    แจ้งมติสำคัญของที่ประชุมคณะกรรมการบริษัทฯครั้งที่ 5/2558
            17:02:00      และประกาศจ่ายเงินปันผล

  41        12/11/2558    สรุปผลการดำเนินงานของบจ.และรวมของบริษัทย่อย ไตรมาสที่ 3
            18:00:00      (F45-3)

  42        12/11/2558    งบการเงินไตรมาสที่ 3/2558
            18:02:00      
  --------- ------------- -----------------------------------------------------

คณะกรรมการบริษัทฯ มีนโยบายเปิดเผยข้อมูลผ่านระบบของตลาดหลักทรัพย์แห่งประเทศไทย
อย่างสม่ำเสมอภายในกำหนดและตรงเวลา พร้อมทั้งส่งสำเนาเอกสารประกอบ (ถ้ามี) ให้ทาง
กลต.ด้วยทุกครั้ง

ผลการประเมินตนเองของคณะกรรมการแต่ละชุด

-   ผลคะแนนการประเมินผลการปฏิบัติหน้าที่ของกรรมการ

วิธีการประเมิน

1. เพื่อใช้ประเมินการปฏิบัติหน้าที่ของคณะกรรมการทั้งคณะ
หัวข้อที่ใช้ประเมินการทำหน้าที่ของกรรมการ

หมายความถึงการทำหน้าที่ของกรรมการแต่ละคนโดยไม่เจาะจงว่าเป็นกรรมการรายหนึ่งรายใดเพียงรายเดียว

  2. ใช้วิธีการให้คะแนน
  เพื่อให้คณะกรรมการสามารถเปรียบเทียบผลประเมินในแต่ละหัวข้อหรือเปรียบเทียบ

ผลประเมินของแต่ละปีได้

  ------------------------------------------- ------------------ --------- ---------
  หัวข้อประเมิน                                  ผลคะแนนการประเมิน             

                                              ปี 2558             ปี 2557    ปี 2556

  1. โครงสร้างและคุณสมบัติของคณะกรรมการ           94%                92%       98%

  2. บทบาท หน้าที่ และความรับผิดชอบของคณะกรรมการ   91%                92%       98%

  3. การประชุมคณะกรรมการ                       99%                98%       99%

  4. การทำหน้าที่ของกรรมการ                      98%                98%       97%

  5. ความสัมพันธ์กับฝ่ายจัดการ                      95%                96%       99%

  6. การพัฒนาตนเองของกรรมการและการพัฒนาผู้บริหาร   90%                94%       94%

  จำนวนกรรมการ (คน)                           11                 9         9
  ------------------------------------------- ------------------ --------- ---------

  []

-   ผลคะแนนการประเมินผลการปฏิบัติหน้าที่ของคณะกรรมการตรวจสอบ

  ----------------------------------------------- ------------------ --------- ---------
  หัวข้อประเมิน                                      ผลคะแนนการประเมิน             

                                                  ปี 2558             ปี 2557    ปี 2556

  1. โครงสร้างและคุณสมบัติของคณะกรรมการตรวจสอบ        94%                92%       90%

  2. บทบาท หน้าที่                                   97%                96%       92%
  และความรับผิดชอบของคณะกรรมการตรวจสอบ                                           

  3. การประชุมคณะกรรมการตรวจสอบ                    98%                96%       96%

  4. การทำหน้าที่ของคณะกรรมการตรวจสอบ                100%               100%      96%

  5.                                              92%                92%       92%
  การพัฒนาตนเองของกรรมการตรวจสอบและการพัฒนาผู้บริหาร                                

  จำนวนกรรมการ (คน)                               4                  3         3
  ----------------------------------------------- ------------------ --------- ---------

-   ผลคะแนนการประเมินผลการปฏิบัติหน้าที่ของกรรมการชุดย่อย ประจำปี 2558

  ---------------------------------------- -------------------------------- --------------------------------- --------------------------
  หัวข้อประเมิน                               ผลคะแนนการประเมิน                                                   

                                           คณะกรรมการบริหารและกำกับดูแลกิจการ   คณะกรรมการสรรหาและกำหนดค่าตอบแทน   คณะกรรมการบริหารความเสี่ยงฯ

  1. โครงสร้างและคุณสมบัติของ                  82%                              90%                               80%

  2. บทบาท หน้าที่ และความรับผิดชอบ             85%                              95%                               80%

  3. การประชุม                              84%                              100%                              85%

  4. การทำหน้าที่                             83%                              93%                               80%

  5. ความสัมพันธ์กับฝ่ายจัดการ                   85%                              93%                               85%

  6.                                       83%                              91%                               75%
  การพัฒนาตนเองของกรรมการและการพัฒนาผู้บริหาร                                                                      

  จำนวนกรรมการ (คน)                        5                                4                                 5
  ---------------------------------------- -------------------------------- --------------------------------- --------------------------

  []

-   สรุปวาระการประชุมของคณะกรรมการบริษัทในปี 2558

+-------------------------------------------+---+---+---+---+---+---+
| ในการประชุมคณะกรรมการบริษัทฯ รวมทั้งสิ้น 6 ครั้ง มี | # | # | # | # | # | # |
|                                           | 1 | 2 | 3 | 4 | 5 | 6 |
| วาระเพื่อพิจารณา 13 วาระ                     |   |   |   |   |   |   |
+-------------------------------------------+---+---+---+---+---+---+
| 1. ผลการดำเนินงานสำหรับไตรมาส               |  |   |  |  |  |   |
+-------------------------------------------+---+---+---+---+---+---+
| 2. การจ่ายเงินปันผลระหว่างกาล                 |  |   |  |  |  |   |
+-------------------------------------------+---+---+---+---+---+---+
| 3. งบประมาณรายจ่ายลงทุนงวดปี และ ครึ่งปีหลัง     |  |   |   |   |   |   |
| (Revised)                                 |   |   |   |  |   |   |
+-------------------------------------------+---+---+---+---+---+---+
| 4. กำหนดวันประชุมผู้ถือหุ้นและวาระการประชุมประจำปี |   |  |   |   |   |   |
| 2558                                      |   |   |   |   |   |   |
+-------------------------------------------+---+---+---+---+---+---+
| 5. แต่งตั้งผู้สอบบัญชีประจำปี 2558                |   |  |   |   |   |   |
+-------------------------------------------+---+---+---+---+---+---+
| 6. รายงานของคณะกรรมการตรวจสอบ             |   |  |  |  |  |   |
+-------------------------------------------+---+---+---+---+---+---+
| 7.                                        |  |   |   |  |   |   |
| รายงานของคณะกรรมการสรรหาและกำหนดค่าตอบแทน  |   |   |   |   |   |   |
+-------------------------------------------+---+---+---+---+---+---+
| 8. งบประมาณรายจ่ายลงทุนงวดปี 2559 และ        |   |   |   |   |   |  |
| ประมาณการผลการดำเนินงานปี 2559              |   |   |   |   |   |   |
+-------------------------------------------+---+---+---+---+---+---+
| 9. พิจารณาเรื่องการจ่ายเงินปันผลเป็นหุ้น           |  |   |   |   |   |   |
+-------------------------------------------+---+---+---+---+---+---+
| 10. พิจารณาเรื่องการเพิ่มทุนและจ่ายเงินปันผลเป็นหุ้น  |   |  |  |   |   |   |
+-------------------------------------------+---+---+---+---+---+---+
| 11.พิจารณาเอกสารการประชุมใหญ่สามัญผู้ถือหุ้นประจำปี |   |   |  |   |   |   |
+-------------------------------------------+---+---+---+---+---+---+
| 12. พิจารณาอนุมัติการจัดซื้อที่ดิน                  |   |   |  |  |  |  |
+-------------------------------------------+---+---+---+---+---+---+
| 13.พิจารณาอนุมัติเพิ่มจำนวนกรรมการบริษัทฯ         |   |   |   |  |   |   |
| ที่มีอำนาจอนุมัติ และให้แก้ไขหนังสือรับรองบริษัทฯ      |   |   |   |   |   |   |
+-------------------------------------------+---+---+---+---+---+---+
| วาระเพื่อทราบ 2 วาระ                        |   |   |   |   |   |   |
+-------------------------------------------+---+---+---+---+---+---+
| 1.การเปลี่ยนแปลงการถือหุ้น DCC ของกรรมการ      |  |   |  |  |  |   |
+-------------------------------------------+---+---+---+---+---+---+
| 2.การเปิดสาขาระหว่างงวดไตรมาส               |  |   |  |  |  |   |
+-------------------------------------------+---+---+---+---+---+---+

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2558

  ------------------------- ---------------- ---------------- --------------- --------------
  รายการที่                   ชื่อบริษัทผู้จ่าย       ชื่อผู้สอบบัญชี        สังกัด            ค่าสอบบัญชี (บาท)

  1                         บมจ.ไดนาสตี้       นายสมคิด เตียตระกูล บจก.แกรนท์ ธอนตัน 1,435,000
                            เซรามิค                                            

  2                         บมจ.ไทล์ท้อป       นายสมคิด เตียตระกูล บจก.แกรนท์ ธอนตัน 415,000
                            อินดัสตรี้                                            

  รวมค่าตอบแทนจากการสอบบัญชี                                                     1,850,000
  ------------------------- ---------------- ---------------- --------------- --------------

ค่าตอบแทนจากการสอบบัญชี (Audit fee)

ค่าบริการอื่น (non-audit fee)

สำหรับค่าบริการอื่น (non-audit fee)
ในรอบปีบัญชีที่ผ่านมาบริษัทและบริษัทย่อยไม่มีการใช้บริการอื่นจากสำนักงานสอบบัญชีที่ผู้สอบบัญชีสังกัด
และจากบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้นไม่ถูกต้อง

 ไม่ครบถ้วน กล่าวคือ
........................................................................................................................................

................................................................................................................................................................................

เมื่อปรับปรุงข้อมูลข้างต้น (ถ้ามี) แล้ว
ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้า สังกัดและบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าวที่ถูกต้องครบถ้วน

ลงชื่อ....................................................

(นายสมคิด เตียตระกูล)

สังกัด บริษัท แกรนท์ ธอนตัน จำกัด

ผู้สอบบัญชีของกลุ่ม บริษัท ไดนาสตี้ เซรามิค จำกัด(มหาชน)